L’Associació de criadors del paput valencià de Burjassot finalitza el 2015 amb grans resultats en el Campionat d’Espanya i el certamen de Requena
2025-07-24

L’Associació de criadors del Paput Valencià de Burjassot, de recent creació, ha tancat l’any 2015 participant en dos nous campionats en els quals els resultats per als seus coloms no han pogut ser millors, mostrant així la qualitat dels animals i el bon fer dels seus criadors.

En el Campionat d’Espanya celebrat en la localitat de Vilafranca del Penedés (Barcelona), en raça valenciana, el primer i segon lloc van ser per a dos mascles negres de Francisco Juan; en categoria Marchenero negre, la primera posició fou per a Javier Ferrando i el laudí sevillà, els fumats negres de Javier Ferrando es van alçar amb el primer i segon lloc. Finalment, en raça paput canari, el primer lloc va ser per a un mascle toscat i el segon per a un mascle de plomes blaves, tots dos exemplars de Javier Ferrando.

En el I Monogràfic de Paput Valencià de Requena, l’entitat burjassotera també ha aconseguit molt bons resultats. En mascles adults han copat els tres primers llocs de la classificació amb coloms de Francisco Juan, Mª Carmen Cardena i José Robles. En colomins mascles, la primera posició ha sigut per a José Robles i en colomins femella per a Francisco Juan.

Finalment, en el grup de paputs per grups, ha resultat premiat el colomí mascle negre Rafeño de l’infantil Álvaro Juan Caballer i, en el grup de colomes missatgeres, el primer i segon lloc han sigut per a coloms negres de raça maganya de José Enrique Pérez.

Un final d’any de grans èxits per a l’Associació de criadors del Paput Valencià de Burjassot.